AIŠKINAMASIS RAŠTAS

Dėl Molėtų rajono savivaldybės vaikų vasaros stovyklų ir kitų neformaliojo vaikų švietimo veiklų finansavimo tvarkos aprašo patvirtinimo

1. **Parengto tarybos sprendimo projekto tikslai ir uždaviniai**

Sprendimu patvirtinamas Molėtų rajono savivaldybės vaikų vasaros stovyklų ir kitų neformaliojo vaikų švietimo veiklų finansavimo tvarkos aprašas. Lietuvos Respublikos švietimo, mokslo ir sporto ministras 2020 m. birželio 2 d. įsakymu Nr. V-823 „Dėl vaikų vasaros stovyklų ir kitų neformaliojo vaikų švietimo veiklų finansavimo tvarkos aprašo patvirtinimo ir lėšų skyrimo savivaldybėms“ patvirtino Vaikų vasaros stovyklų ir kitų neformaliojo vaikų švietimo veiklų finansavimo tvarkos aprašą ir paskyrė lėšas savivaldybėms. Aprašo 8 punktas įpareigoja savivaldybes gautas lėšas paskirstyti savivaldybės nustatyta tvarka.

Tarybai teikiamo tvirtinti Molėtų rajono savivaldybės vaikų vasaros stovyklų ir kitų neformaliojo vaikų švietimo veiklų finansavimo tvarkos aprašo paskirtis – nustatyti tikslinės dotacijos, skirtos organizuoti vaikų vasaros stovyklas ir kitas neformaliojo vaikų švietimo veiklas, paskirstymo, naudojimo ir atsiskaitymo už lėšas tvarką. Tvarkos apraše numatoma, kad administracijos direktorius skelbs programų konkursą, paskirstys lėšas teikėjams.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis.

Lietuvos Respublikos švietimo, mokslo ir sporto ministro 2020 m. birželio 2 d. įsakymo Nr. V-823 „Dėl Vaikų vasaros stovyklų ir kitų neformaliojo vaikų švietimo veiklų finansavimo tvarkos aprašo patvirtinimo ir lėšų skyrimo savivaldybėms“, 8 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiama – vaikai bus užimti turininga veikla.

Neigiamų pasekmių nenumatoma.

**4. Priemonės sprendimui įgyvendinti**

Nėra

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Valstybės biudžeto skirti asignavimai.

**6.Vykdytojai, įvykdymo terminai**

Molėtų rajono savivaldybės administracija, švietimo teikėjai, turintys teisę vykdyti neformaliojo vaikų švietimo veiklas.